Document ID: /roh_data/filtered/fineweb-2-filterrobots_roh.jsonl.gz/50586

La Viafier retica ha dad adattar la staziun da Puntraschigna cun in access per impedids. Sin l’areal da la staziun da Puntraschigna è er l’albiert da giuventetgna che ha 40 onns e duai vegnir a refatg cumplettamain.
Cun quest project duai gist er vegnir optimada la plazza enturn la staziun da Puntraschigna. Ina part da quel terren tutga a la vischnanca da Schlarigna, uschia èsi vegnì decis da realisar tut en ina.
Puntraschigna e Schlarigna han uss suttascrit la «letter of intent», la cunvegna tranter las trais partidas. Fin l'avust vul il president communal da Puntraschigna, Martin Aebli, avair reglà la finanziaziun dal project «Nova jugi Tolais».
Ils votants da Puntraschigna decidan il favrer 2020 davart la realisaziun dal project cun il credit da planisaziun.
RR actualitad 12:00